PATVIRTINTA

Kėdainių r. Josvainių gimnazijos direktoriaus 2019 m. kovo 1d įsakymu Nr. V1-50-1

KĖDAINIŲ R. JOSVAINIŲ GIMNAZIJOS SOCIALINIO PEDAGOGO

PAREIGybės aprašymas NR. 5

**I SKYRIUS**

**PAREIGYBĖ**

1. Socialinio pedagogo pareigybė yra priskiriama specialistų grupei.

2. Pareigybės lygis – A2.

3. Socialinis pedagogas pavaldus direktoriaus pavaduotojai ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Socialiniu pedagogu gali dirbti asmuo:

4.1 įgijęs socialinio pedagogo profesinę kvalifikaciją aukštosiose mokyklose arba turintis socialinio darbuotojo kvalifikaciją ar socialinio darbo kvalifikacinį laipsnį ir įgijęs pedagogo profesinę kvalifikaciją ar edukologijos kvalifikacinį laipsnį;

4.2. turintis edukologijos kvalifikacinį laipsnį ir studijavęs pagal studijų programą, kurioje ne mažiau kaip 64 kreditus sudarė socialinės pedagogikos dalykai;

4.3. įgijęs aukštąjį arba aukštesnįjį (specialųjį vidurinį, įgytą iki 1995 metų) išsilavinimą ir turintis pedagogo kvalifikaciją;

4.4. įgijęs aukštąjį išsilavinimą, turintis pedagogo kvalifikaciją, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje.

5. Socialinis pedagogas turi:

5.1. mokėti naudotis informacinėmis technologijomis;

5.2. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;

5.3. gebėti taikyti dokumentų rengimo taisykles;

5.4. mokėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje;

5.5. mokėti kaupti, sisteminti, apibendrinti informaciją ir rengti išvadas;

5.6 savo darbe vadovaujasi gimnazijos nuostatais, darbo sutartimi, šiuo pareigybės aprašymu, gimnazijos direktoriaus įsakymais, vidaus tvarkos taisyklėmis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Socialinis pedagogas vykdo tokias funkcijas:

6.1. vertina ir padeda spręsti problemas, susijusias su įvairiais mokiniams kylančiais sunkumais (pagrindinių reikmių tenkinimo, saugumo užtikrinimo);

6.2. dirba su mokiniais, priklausomais nuo alkoholio, narkotinių medžiagų, patiriančiais seksualinį ir fizinį išnaudojimą, vykdo saviraiškos ir saviaktualizacijos, mokymosi motyvacijos, lankomumo, užimtumo, emocinių ir elgesio bei kitų problemų sprendimo prevencines programas;

6.3. padeda mokinio tėvams (globėjams, rūpintojams) suprasti vaiko socialinius ir psichologinius poreikius, jų tenkinimo svarbą, geriau suprasti vaiko, turinčio vystymosi sunkumų, poreikius, tėvų teises ir pareigas;

6.4. informuoja mokinio tėvus (globėjus, rūpintojus) apie jų teisę gauti socialinę ir pedagoginę pagalbą, talkina šeimai ją gaunant;

6.5. bendradarbiauja su klasių vadovais, kitais mokytojais, pagalbos specialistais, gimnazijos administracija, sprendžiant vaikų socialines-pedagogines problemas, rūpinasi vaikų socialinių įgūdžių ugdymu;

6.6. informuoja gimnazijos vadovą, mokytojus, kitus pagalbos specialistus apie susidariusią probleminę situaciją mokiniui ir teikia siūlymus gimnazijos direktoriui gimnazijos mikroklimato gerinimo, jaukios, saugios aplinkos kūrimo klausimais;

6.7. tvarko ir pildo savo profesinės veiklos dokumentus teisės aktų nustatyta tvarka;

6.8. tiria socialinės pedagoginės pagalbos poreikį, vertina socialinės pagalbos teikimo mokiniui kokybę;

6.9. inicijuoja socialinių projektų kūrimą ir jų įgyvendinimą;

6.10. palaiko ryšius su valstybinėmis, savivaldybės įstaigomis ir nevyriausybinėmis organizacijomis, teikiančiomis socialinę, psichologinę, teisinę pagalbą;

6.11. atstovauja ir gina vaikų teises gimnazijoje, teisėsaugos ir kitose institucijose;

6.12. lanko mokinius jų namuose, jeigu klasės vadovas neturi tam galimybių;

6.13. dalyvauja gimnazijos vaiko gerovės ir kitų gimnazijos direktoriaus sudarytų darbo grupių, komisijų veikloje;

6.14. šviečia gimnazijos bendruomenę aktualiais socialinės pagalbos teikimo klausimais;

6.15. dalyvauja rengiant ir įgyvendinant gimnazijos veiklos planus (programas);

6.16. vykdo kitus teisės aktų nustatytus ar gimnazijos direktoriaus priskirtus nenuolatinio pobūdžio pavedimus pagal kompetenciją;

6.17 padeda įgyvendinti mokinio teisę į mokslą, užtikrinti jo saugumą gimnazijoje bei sudaryti prielaidas pozityviai mokinio socializacijai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas ,data)